(vovworld) - ວັນທີ 29/04, ກອງປະຊຸມສຸດຍອດອາຊຽນ ຄັ້ງທີ 30 ດ້ວຍຫົວຂໍ້ວ່າ “ຮ່ວມແຮງຮ່ວມໃຈປ່ຽນແປງ, ເຊື່ອມຈອດກັນທົ່ວໂລກ” ຖືກໄຂຂຶ້ນຢ່າງເປັນທາງການຢູ່ນະຄອນຫຼວງ ມານີນາ, ປະເທດຟິລິບປີນ. ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ນຳໜ້າຄະນະຜູ້ແທນຫວຽດນາມ ເຂົ້າຮ່ວມເຫດການນີ້. ກ່າວຄຳເຫັນທີ່ພິທີໄຂ, ທ່ານປະທານາທິບໍດີຟີລິບປິນ Rodrigo Duterte ຮຽກຮ້ອງໃຫ້ບັນດາປະເທດສະມາຊິກອາຊຽນ ເຄົາລົບຄວາມເອກະລາດຂອງບັນດາປະເທດໃນອາຊຽນ ແລະ ຢືນຢັນບັນດາການພົວພັນນັ້ນຈະນຳມາເຊິ່ງໝາກຜົນ ໂດຍອີງໃສ່ຄວາມເຄົາລົບຜົນປະໂຫຍດຂອງກັນ. ສະນັ້ນ, ການເຈລະຈາແມ່ນແບບວິທີມີປະສິດທິຜົນທີ່ສຸດ ເມື່ອອາຊຽນ ຮັກສາຫຼັກການບໍ່ແຊກແຊງເຂົ້າວຽກງານພາຍໃນຂອງກັນ.
ໃນກອງປະຊຸມຄົບຄະນະ, ວັນທີ 29/04, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ບັນດາການນຳອາຊຽນ ໄດ້ປຶກສາຫາລືບັນດາມາດຕະການເພື່ອຍູ້ແຮງວິວັດການສ້າງປະຊາຄົມອາຊຽນ ໃນໄລຍະຈະມາເຖິງ, ພ້ອມທັງເຂົ້າຮ່ວມກອງປະຊຸມລະຫວ່າງບັນດາການຳອາຊຽນ ກັບຜູ້ຕາງໜ້າສະມັດຊາລັດຖະສະພາລະຫວ່າງຊາດອາຊຽນ (AIPA) ແລະ ຜູ້ຕາງໜ້າຊາວໜຸ່ມອາຊຽນ.
ກ່ອນທີ່ອັດກອງປະຊຸມໃນຕອນບ່າຍວັນທີ 29/04, ຄາດວ່າ, ທ່ານນາຍົກລັດຖະມົນຕີ ຫງວຽນຊວນຟຸກ ແລະ ບັນດາການນຳອາຊຽນ ຈະລົງນາມໃນຖະແຫຼງການອາຊຽນ ກ່ຽວກັບບົດບາດຂອງພື້ນຖານລັດຖະການເພື່ອເປັນກຳລັງໜູນໃນເລື່ອງບັນລຸໄດ້ວິໄສທັດປະຊາຄົມອາຊຽນ 2025. ທ່ານປະທານາທິບໍດີ Rodrigo Duterte, ປະທານອາຊຽນ 2017 ກໍ່ຈະອອກຖະແຫຼງການປະທານກອງປະຊຸມສຸດຍອດອາຊຽນ ຄັ້ງນີ້.
ກ່ອນໜ້ານັ້ນ, ເນື່ອງໃນໂອກາດເຂົ້າຮ່ວມກອງປະຊຸມສຸດຍອດອາຊຽນ ຄັ້ງທີ 30, ວັນທີ 28/04, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ມີການພົບປະ 2 ຝ່າຍກັບທ່ານນາຍົກລັດຖະມົນຕີມາເລເຊຍ Najib Tun Razak. ທີ່ການພົບປະ, 2 ຝ່າຍໄດ້ເຫັນດີຍູ້ແຮງການພົວພັນຮ່ວມມືລະຫວ່າງ 2 ປະເທດໃນຫຼາຍຂົງເຂດຄືການຄ້າ, ການລົງທຶນ, ສຳຫຼວດ ແລະ ຂຸດຄົ້ນນ້ຳມັນອ້າຍແກດ, ການຮ່ວມມືບົນທະເລ ແລະ ສູ້ຊົນນຳວົງເງິນການຄ້າ 2 ສົ້ນບັນລຸ 20 ຕື້ USD…. ຄຽງຂ້າງການຮ່ວມມື 2 ຝ່າຍ, 2 ຝ່າຍໄດ້ເຫັນດີນຳກັນຮັກສາການທາບທາມຄວາມເຫັນ ແລະ ຮ່ວມມືກັນຢ່າງແໜ້ນແຟ້ນເພື່ອສ້າງອາຊຽນ ສາມັກຄີ, ເປັນເອກະພາບ, ເສີມຂະຫຍາຍບົດບາດໃຈກາງຂອງອາຊຽນ ໃນການແກ້ໄຂບັນດາບັນຫາຍຸດທະສາດຢູ່ທະເລຕາເວັນອອກ, ພິເສດແມ່ນບັນຫາທະເລຕາເວັນອອກ…
ແລະກໍ່ໃນວັນດຽວກັນ, ທ່ານນາຍົກລັດຖະມົນຕີ ຫງວຽນຊວນຟຸກ ຍັງມີການພົບປະກັບທ່ານນາງ Aung San Suu Kyi, ຫົວໜ້າຄະນະມາເລເຊຍ ທີ່ເຂົ້າຮ່ວມກອງປະຊຸມສຸດຍອດຄັ້ງນີ້; ຢ້ຽມຢາມສະຖານທູດຫວຽດນາມ ປະຈຳຟິລິບປີນ ແລະ ພົບປະກັນປະຊາຄົມຊາວຫວຽດນາມ ອາໄສຢູ່ຟິລິບປີນ.